Valer revenis matene por fermi la terenon de la Verdaj Skoltoj kaj adiaŭi nin. Nun ni daŭrigis triope, ne plu havis akompanantojn.
#000003
En Surice surprizis nin ŝajne privata bestoĝardeneto kun interalie emuo kaj alpakoj.
#000005
Ĉar ni havas Esperanto-flagojn ĉe la bicikloj, kelkfoje jam alparolis nin survoje homoj. Plej ofte ili volas scii kiu lando estas, kaj ni devas klarigi ke temas pri lingvo kaj kia. Sed iuj mem klarigis al ni, kion ili sciis pri Esperanto. Unu ekzemple mem loĝas en Zamenhof-strato kaj informiĝis. Alia devenas el Bjalistoko kaj povis rakonti aferoj pri Zamenhof, kiujn ni mem ne sciis. Kaj hodiaŭ hazarde preterpasis nin grupo de lernantoj sur la bela biciklovojo al Mariembourg, kaj unu diris ‘Saluton!’. Ni posthastis ilin por eltrovi, kiu estas la hazarda esperantisto. La juna knabino lernis Esperanton pro la Verdaj Skoltoj! Sen niaj flagoj ŝi preterpasus nerimarkite.
#000006
Ĉe la fino de la biciklovojo sur iama fervojo situas bela muzeo kun diversaj historiaj lokomotivoj kaj vagonoj. Kiel ŝatantoj de trajnoj ni iom vagadis inter la trakoj kaj fotis.
#000007
La lasta urbo en Belgio estis Couvin, kie oni nepre evitu la ĉefstraton trabiciklante. Tagmeze ni atingis la kvaran landon de la karavano, Francujon. Ambaŭ flankoj de la limo aspektas same. Eĉ la saman lingvon oni parolas. Al kio utilas landlimoj?
#000008
En unu el la vilaĝoj en la Ardenoj ni hazarde renkontis strateton nomatan laŭ la celo de nia vojaĝo. Poste sekvis ankoraŭ pluraj krutaj montetoj.
#000009
Post kiam ni starigis la tendon malantaŭ arbustoj, ni preparis nian vespermanĝon sur parkejo: kiel kutime, freŝajn legomojn kun rizo. Plej ofte ni manĝas vegane.
#000010
Jen, penso pri “La kvara lando”
#000011
Hej saluton. Kion vi eksciis pri la knabino? Cxu lernis sxi Esperanton nur vidinte la Verdajn Skoltojn cxe interreto, cxu sxi iam partoprenis la Verdajn Skoltojn? cxu sxi renkontis la Verdajn Skoltojn en iu reklama budo en foiro aux laSemo aux cxu dum iu lingva tago kun sxia lernejo?
Klare ne estis Léopoldine, cxu? cxar sxin Linko ja rekonus...
#000012
Hej saluton. Kion vi eksciis pri la knabino? Cxu lernis sxi Esperanton nur vidinte la Verdajn Skoltojn cxe interreto, cxu sxi iam partoprenis la Verdajn Skoltojn? cxu sxi renkontis la Verdajn Skoltojn en iu reklama budo en foiro aux laSemo aux cxu dum iu lingva tago kun sxia lernejo?
#000013
Retpoŝtadreso ne estos publikigita. Devigaj kampoj estas markitaj *
#000015